Source: http://www.monitoruljuridic.ro/act/ordin-nr-203-din-14-noiembrie-2019-privind-modificarea-i-completarea-metodologiei-nbsp-de-stabilire-a-tarifelor-pentru-serviciul-de-distribu-ie-a-energiei-electrice-aprobat-prin-ordinul-pre-edintelui-autorit-ii-219840.html
Timestamp: 2020-04-01 05:16:11+00:00
Document Index: 2591125

Matched Legal Cases: ['articolul 32', 'articolul 34', 'articolul 34', 'Articolul 47', 'Articolul 50', 'Articolul 59', 'articolul 60', 'Articolul 62', 'Articolul 63', 'articolul 64', 'Articolul 66', 'Articolul 67', 'Articolul 68', 'Articolul 70', 'Articolul 71', 'articolul 72', 'articolul 74', 'articolul 84', 'articolul 84', 'Articolul 89', 'Articolul 93', 'Articolul 94', 'articolul 98', 'articolul 98', 'articolul 100', 'articolul 105', 'Articolul 107', 'articolul 123', 'Articolul 129']

﻿ ORDIN nr. 203 din 14 noiembrie 2019 privind modificarea şi completarea Metodologiei de stabilire a tarifelor pentru serviciul de distribuţie a energiei electrice, aprobată prin Ordinul preşedintelui Autorităţii Naţionale de Reglementare în Domeniul Energiei nr. 169/2018
Metodologia de stabilire a tarifelor pentru serviciul de distribuţie a energiei electrice, aprobată prin Ordinul preşedintelui Autorităţii Naţionale de Reglementare în Domeniul Energiei nr. 169/2018, publicată în Monitorul Oficial al României, Partea I, nr. 810 din 21 septembrie 2018, cu modificările şi completările ulterioare, se modifică şi se completează după cum urmează:
1. La articolul 32, alineatul (1) se modifică şi va avea următorul cuprins:
2. La articolul 34, după alineatul (5) se introduce un nou alineat, alineatul (5^1), cu următorul cuprins:
"(5^1) Suma prevăzută la alin. (5) se scade din veniturile aferente celei de-a IV-a perioade de reglementare şi se ia în considerare la calculul venitului-ţintă iniţial aferent primului an al celei de-a IV-a perioade de reglementare."
3. La articolul 34, alineatul (6) se modifică şi va avea următorul cuprins:
"(6) La reproiectarea tarifelor pentru al doilea an al celei dea IV-a perioade de reglementare se reface calculul prevăzut la alin. (2)-(5), cu luarea în considerare a realizărilor aferente anului de referinţă al celei de-a IV-a perioade de reglementare, precum şi a rezultatelor analizelor efectuate în primul an al perioadei de reglementare."
4. Articolul 47 se modifică şi va avea următorul cuprins:
Preţul de referinţă prevăzut la art. 46 se determină în anul de referinţă al perioadei de reglementare şi se recalculează în primul an al perioadei ca medie a preţurilor de achiziţie realizate de operatorii de reţea (operatorii de distribuţie şi operatorul de transport şi de sistem) pe o perioadă de 12 luni care include ultimele două semestre încheiate, recalculate prin limitarea dezechilibrelor pozitive şi negative la 5% din cantitatea de energie electrică pentru acoperirea CPT, medie stabilită după eliminarea celor două valori extreme."
5. Articolul 50 se abrogă.
6. Articolul 59 se modifică şi va avea următorul cuprins:
Obiectivele de investiţii complexe, care se derulează pe o perioadă mai mare de un an, se includ etapizat în valoarea BAR, în măsura în care mijloacele fixe rezultate sunt incluse în lista de mijloace fixe a societăţii şi se înregistrează în contabilitate amortizarea aferentă acestora. Valoarea anuală a mijloacelor fixe cuprinse în BAR este justificată la ANRE în conformitate cu prevederile procedurii privind investiţiile"
7. La articolul 60, alineatele (2) şi (3) se modifică şi vor avea următorul cuprins:
"(2) Pentru calculul BAR la sfârşitul perioadei de reglementare, inflaţia este luată în considerare de către ANRE până la îndeplinirea condiţiei ca BAR actualizat cu rata inflaţiei să nu depăşească valoarea netă contabilă a mijloacelor fixe incluse în BAR.
(3) Calculul prevăzut la alin. (2) se efectuează în cursul primului an al perioadei de reglementare, urmând ca rezultatele să fie luate în considerare la reproiectarea tarifelor care intră în vigoare începând cu cel de-al doilea an al perioadei de reglementare."
8. Titlul subcapitolului 5.9 se modifică şi va avea următorul cuprins:
"5.9. Tratarea intrărilor în BAR"
9. Articolul 62 se abrogă.
10. Articolul 63 se modifică şi va avea următorul cuprins:
(1) Valoarea unei intrări în BAR include, după caz, cheltuielile efectuate pentru realizarea de mijloace fixe pentru dezvoltarea, extinderea, întărirea, reconstruirea, modernizarea, retehnologizarea şi înlocuirea celor existente, în conformitate cu legislaţia contabilă aplicabilă şi se justifică în conformitate cu prevederile procedurii privind investiţiile.
(2) Nu se includ în valoarea intrărilor în BAR dobânzile, comisioanele bancare şi diferenţele de curs valutar aferente creditelor furnizor pentru finanţarea imobilizărilor corporale şi necorporale puse în funcţiune."
11. La articolul 64, alineatele (2), (3), (4), (5) şi (6) se abrogă.
Valoarea programului de investiţii prognozat aferent întregii perioade de reglementare, care respectă prevederile reglementărilor în vigoare, se include în întregime în BAR."
13. Articolul 66 se abrogă.
14. Articolul 67 se modifică şi va avea următorul cuprins:
ANRE are dreptul de a elimina din BAR orice mijloc fix/investiţie realizat/realizată, anterior aprobat/aprobată şi inclus/inclusă în BAR, dacă în urma analizei se constată neconformităţi cu prevederile reglementărilor în vigoare la data includerii în BAR."
15. Articolul 68 se abrogă.
16. Articolul 70 se modifică şi va avea următorul cuprins:
Mijloacele fixe care rezultă în urma investiţiilor realizate, prevăzute într-un plan anual şi puse în funcţiune în anul următor, se introduc în BAR în anul de punere în funcţiune, cu posibilitatea depăşirii valorii planului anual de investiţii al anului în care acestea sunt puse în funcţiune."
17. Articolul 71 se abrogă.
18. La articolul 72, alineatul (1) se modifică şi va avea următorul cuprins:
(1) Veniturile ∆V_I rezultate din nerealizarea/ depăşirea în oricare an al perioadei de reglementare p a investiţiilor aprobate de ANRE sunt reduse din/adăugate la veniturile aferente perioadei de reglementare p + 1, respectiv la venitul-ţintă iniţial aferent primului an al perioadei de reglementare p + 1."
19. La articolul 74, alineatul (3) se modifică şi va avea următorul cuprins:
"(3) ANRE are dreptul să revizuiască, în cursul unei perioade de reglementare, valoarea RRR aplicată la stabilirea tarifelor de distribuţie, în funcţie de evoluţia valorilor parametrilor luaţi în considerare la determinarea acesteia, pentru a evita apariţia unor distorsiuni în structura costurilor recunoscute în tarifele de distribuţie."
20. La articolul 84, după alineatul (2) se introduce un nou alineat, alineatul (2^1), cu următorul cuprins:
"(2^1) În condiţiile prevăzute la alin. (2), în cadrul venitului-ţintă iniţial pentru primul an al perioadei de reglementare sunt luate în considerare corecţiile anuale aferente anului de referinţă, valoarea recalculată a veniturilor ∆V_I prevăzute la art. 72 şi, pentru perioada a IV-a de reglementare, corecţia aferentă câştigului de eficienţă prevăzută la art. 34 alin. (5) şi (6)."
21. La articolul 84, alineatul (3) se modifică şi va avea următorul cuprins:
"(3) Diferenţa de venituri pentru primul an al perioadei de reglementare, rezultată ca urmare a reluării procedurii de liniarizare în condiţiile alin. (2) şi (2^1), reprezintă o corecţie care se aplică venitului aferent celui de-al doilea an al perioadei de reglementare, actualizată în termenii nominali ai anului în care se aplică."
22. Articolul 89 se modifică şi va avea următorul cuprins:
(1) Corecţiile prevăzute la art. 88 alin. (1) lit. d), i)-k) se calculează ca diferenţă între valoarea realizată şi acceptată de ANRE ca urmare a analizei în raport cu prevederile prezentei metodologii şi valoarea prognozată, în termenii nominali ai anului pentru care se calculează corecţia şi se adună algebric la venitul aferent anului următor.
(2) Prin derogare de la prevederile alin. (1), pentru fiecare din categoriile de costuri controlabile:
a) costuri de mentenanţă, altele decât cele de personal;
b) costuri legate de personal;
c) costuri aferente securităţii muncii şi
d) alte costuri controlabile decât cele prevăzute la lit. a)-c), în cazul în care valoarea realizată şi acceptată în urma analizei efectuate de ANRE conform prezentei metodologii este mai mare decât valoarea prognozată, valoarea recunoscută este limitată la valoarea prognozată.
(3) OD este obligat ca la raportarea costurilor realizate cu personalul să menţină încadrarea în aceeaşi categorie de angajaţi a funcţiilor incluse în fundamentarea costurilor prognozate la începutul perioadei de reglementare.
(4) Corecţiile prevăzute la art. 88 alin. (1) sunt actualizate cu RTS şi, după caz, cu RI corectată, în termenii nominali ai anului de efectuare a corecţiilor."
23. Articolul 93 se modifică şi va avea următorul cuprins:
Pentru evitarea înregistrării ulterioare a unui nivel semnificativ al corecţiilor prevăzute la art. 88 alin. (1) lit. a), în cazul în care ANRE constată în anul t o creştere/descreştere mai mare de 3% faţă de cantitatea anuală de energie electrică distribuită prognozată, se modifică prognoza de cantitate pentru anul t + 1 în funcţie de nivelul realizat în anul t – 1 şi cel estimat pentru anul t."
24. Articolul 94 se modifică şi va avea următorul cuprins:
b) diferenţele dintre preţul mediu al energiei electrice pentru acoperirea CPT reglementat prognozat şi cel recunoscut (inclusiv costurile aferente cu serviciile de transport, sistem, administrare piaţă şi din redistribuire).
(2) Preţul mediu de achiziţie a energiei electrice pentru acoperirea CPT reglementat recunoscut de ANRE pentru anul t – 1 este minimul dintre preţul de achiziţie realizat de operatorul de distribuţie şi un preţ de referinţă determinat ca medie a preţurilor de achiziţie realizate de operatorii de reţea (operatorii de distribuţie şi operatorul de transport şi de sistem) şi recalculate prin limitarea dezechilibrelor pozitive şi negative la 5% din cantitatea de energie electrică pentru acoperirea CPT, medie stabilită după eliminarea celor două valori extreme.
(3) În situaţia în care preţul de referinţă calculat conform prevederilor alin. (2) pentru primul semestru al anului t variază cu mai mult de 10% faţă de preţul prognozat la începutul perioadei de reglementare, ANRE stabileşte o corecţie preliminară a costului cu CPT reglementat pentru anul t, pe care o include în venitul reglementat al anului t + 1. La calculul corecţiei este luat în considerare preţul mediu de achiziţie a energiei electrice pentru acoperirea CPT recunoscut determinat conform prevederilor alin. (2), pentru primul semestru al anului t. Cantitatea de CPT considerată pentru al doilea semestru al anului t este egală cu jumătate din cantitatea prognozată aferentă anului t."
25. La articolul 98, alineatul (1) se modifică şi va avea următorul cuprins:
(1) În condiţiile prevăzute la art. 97, în cazul în care valoarea costurilor cu lucrările de mentenanţă în reţelele electrice, altele decât cele de personal, realizate în anul t – 1 este mai mică decât valoarea prognozată, valori exprimate în termenii nominali ai anului t – 1, la solicitarea operatorului de distribuţie, ANRE amână pentru anul t + 1 efectuarea corecţiei aferente nerealizării costurilor de mentenanţă, altele decât cele de personal aferente anului t – 1, cu suplimentarea valorii prognozate aferente anului t cu diferenţa dintre valoarea prognozată şi valoarea realizată în anul t – 1."
26. La articolul 98, alineatul (2) se abrogă.
27. La articolul 100, alineatul (1) se modifică şi va avea următorul cuprins:
(1) Începând cu cea de-a IV-a perioadă de reglementare, pentru costurile de operare şi mentenanţă controlabile, altele decât cele aferente lucrărilor de mentenanţă, cele legate de personal şi cele aferente securităţii muncii, ANRE determină suma aferentă câştigului de eficienţă peste valoarea aprobată pentru fiecare an al perioadei de reglementare p. Până la o limită a câştigului de eficienţă egală cu 5%, ANRE alocă 60% din câştigul de eficienţă utilizatorilor (mecanism de împărţire a câştigurilor). Câştigul de eficienţă realizat peste această limită se alocă integral utilizatorilor."
28. La articolul 105 se introduce un nou alineat, alineatul (2), cu următorul cuprins:
"(2) Prevederile art. 104 nu se aplică pentru investiţiile realizate şi recunoscute de ANRE pentru ultimii doi ani ai perioadei de reglementare."
29. Articolul 107 se modifică şi va avea următorul cuprins:
Anual, ANRE efectuează o corecţie aferentă profitului brut din alte activităţi, astfel încât acesta să nu depăşească 5%. Profitul considerat justificat se calculează cu formula:
P = V – V * 100/105, unde:
P - profitul din alte activităţi decât serviciul de distribuţie;
V - venitul obţinut din alte activităţi decât serviciul de distribuţie."
30. La articolul 123, după alineatul (5) se introduce un nou alineat, alineatul (6), cu următorul cuprins:
"(6) ANRE, în calitate de operator de date cu caracter personal, respectă prevederile Regulamentului (UE) nr. 679/2016 şi reglementările interne în vigoare în materia protecţiei datelor cu caracter personal. Activitatea de prelucrare a datelor cu caracter personal este necesară în vederea îndeplinirii obligaţiilor legale care revin ANRE conform Legii energiei electrice şi a gazelor naturale nr. 123/2012, cu modificările şi completările ulterioare, şi pentru îndeplinirea unei sarcini care serveşte unui interes public sau care rezultă din exercitarea autorităţii publice cu care ANRE este învestită. Pentru informaţii cu privire la colectarea, prelucrarea, păstrarea, ştergerea datelor cu caracter personal şi drepturile persoanelor vizate, accesaţi rubrica GDPR, disponibilă pe pagina proprie de internet la adresa https://www.anre.ro/gdpr."
31. Articolul 129 se modifică şi va avea următorul cuprins:
(1) Corecţiile anuale aferente anului de referinţă al perioadei a IV-a de reglementare se efectuează conform prevederilor prezentei metodologii, în primul an al acestei perioade.
(2) Pentru stabilirea corecţiilor aferente costurilor de operare şi mentenanţă pentru anul de referinţă al perioadei a IV-a de reglementare, încadrarea costurilor de operare şi mentenanţă realizate în anul de referinţă în categoriile controlabile/ necontrolabile corespunde încadrării avute în vedere la stabilirea prognozei de costuri pentru perioada a III-a de reglementare.
(3) Prevederile art. 23 lit. i) se aplică începând cu primul an al perioadei a IV-a de reglementare.
(4) Corecţiile prevăzute la art. 102 lit. a) se efectuează începând cu corecţiile primului an al perioadei a IV-a de reglementare."
32. În anexa nr. 1, la punctul 7, litera b) se modifică şi va avea următorul cuprins:
"b) În lipsa propunerii prevăzute la lit. a) sau în cazul respingerii motivate din partea ANRE a acestei propuneri, ANRE repartizează pe niveluri de tensiune: costurile de operare şi mentenanţă, amortizarea şi rentabilitatea bazei reglementate a activelor utilizând cheile de alocare determinate în funcţie de structura pe niveluri de tensiune stabilită conform prevederilor pct. 4, a activelor care fac parte din BAR la data de 31 decembrie a anului de referinţă."
Prezentul ordin se publică în Monitorul Oficial al României, Partea I, şi intră în vigoare la data de 15 noiembrie 2019, cu excepţia art. I pct. 5, 6, 8-17 care intră în vigoare la 1 ianuarie 2020 şi a art. I. pct. 19 care intră în vigoare la data încetării aplicabilităţii prevederilor art. 79 alin. (8) din Legea energiei electrice şi a gazelor naturale nr. 123/2012, cu modificările şi completările ulterioare.
Tags: Monitorul Oficial, Acte Monitorul Oficial, Ordin, Alte Institutii, ﻿ ORDIN nr. 203 din 14 noiembrie 2019